અનામત આંદોલન સંદર્ભે કોર્ટમાં જે ચાર્જશીટ રજૂ કરવામાં આવી તેમાં જીએમડીસી ગ્રાઉન્ડની સભા બાદ થયેલા દેખાવમાં થયેલા નુકસાનનો આંકડો રજૂ કરવામાં આવ્યો છે. ચર્ચા થઈ રહી છે કે, ક્રાઇમબ્રાંચ દ્વારા અંદાજે ૪૪ કરોડની નુકસાની દર્શાવાઈ છે. જોકે આ આંકડામાં પોલીસ દ્વારા જે તોડફોડ કરવામાં આવી હતી તેનુુું શું? પોલીસ દ્વારા થયેલા નુકસાનનો આંકડો અલગથી ગણવામાં આવ્યો છે કે, પોલીસે પોતે કરેલી તોડફોડની નુકસાનીનો આંકડો પણ આ આંકડામાં જોડી દેવાયો છે? આ અંગે અમદાવાદ ક્રાઇમબ્રાંચના એસીપી રાહુલ પટેલનો સંપર્ક કરવા વારંવાર પ્રયત્નો કરાયા હતા પરંતુ તેમણે ફોન રિસીવ કર્યો ન હતો.